ཚོགས་ཐོག་ཏུ་ཚོགས་འདུའི་དགོས་དམིགས་གཙོ་བོ་ག་རེ་ཡིན་སྐོར་ལ་རྒྱལ་སྤྱིའི་དབུ་མའི་ལམ་མི་མང་ལས་འགུལ་ཁང་གི་ཚོགས་གཙོ་བློ་བཟང་ཆོས་འཕེལ་ལགས་ཀྱིས།མ་འོངས་བོད་ཀྱི་གནས་བབ་དེ་གཞོན་སྐྱེས་ཚོས་འགན་འཁུར་དགོས་ཡོད་དུས།ཚོགས་འདུ་བགྲོ་གླེང་འདི་བརྒྱུད་རྒྱ་བལ་འབྲུག་གསུམ་དང་ཕྱི་རྒྱལ་ཡུལ་གྲུ་ཁག་ཏུ་མཐོ་རིམ་སློབ་གྲྭ་འགྲིམས་བཞིན་པའི་བོད་རིགས་གཞོན་སྐྱེས་ཚོར་མི་རིགས་དང་སྤྱི་ཚོགས་ཀྱི་བསམ་བློ།རིག་གཞུང་སྲུང་སྐྱོབ་སོགས་ཀྱི་བསམ་བློ་ཁྱབ་སྤེལ་གཏང་ཐུབ་ན་བསམ་ནས་ཚོགས་འདུ་འདི་ཚོགས་པ་ཡིན།ཞེས་བརྗོད་བྱུང་།